CELEX: 62003TJ0146
Κρατικές ενισχύσεις
Ισπανική νομοθεσία προβλέπουσα μέτρα υπέρ του γεωργικού τομέα κατόπιν της αυξήσεως του κόστους των καυσίμων
Επίσημη διαδικασία εξετάσεως κατά το άρθρο 88, παράγραφος 2, ΕΚ
Απόφαση διαπιστώνουσα ότι ορισμένα μέτρα δεν συνιστούν ενισχύσεις
Προσφυγή ακυρώσεως
Παραδεκτό
Ενεργητική νομιμοποίηση
Υποχρέωση αιτιολογήσεως

Αίτημα περί μερικής ακυρώσεως της αποφάσεως 2003/293/ΕΚ της Επιτροπής, της 11ης Δεκεμβρίου 2002, για τα μέτρα στήριξης της
Ισπανίας στον τομέα της γεωργίας λόγω της αύξησης του κόστους των καυσίμων (ΕΕ 2003, L 111, σ. 24).
Διατακτικό
Το Πρωτοδικείο αποφασίζει:
1)
Ακυρώνει το άρθρο 1 της αποφάσεως 2003/293/ΕΚ της Επιτροπής, της 11ης Δεκεμβρίου 2002, για τα μέτρα στήριξης της Ισπανίας
στον τομέα της γεωργίας λόγω της αύξησης του κόστους των καυσίμων, στο μέτρο που διαπιστώνει ότι τα μέτρα στήριξης των γεωργικών
συνεταιρισμών τα οποία προβλέπει το Real Decreto-Ley 10/2000 de medidas urgentes de apoyo a los sectores agrario, pesquero
y del transporte (βασιλικό νομοθετικό διάταγμα περί επειγόντων μέτρων στήριξης του γεωργικού τομέα, του τομέα αλιείας και
του τομέα μεταφορών) δεν συνιστούν ενίσχυση κατά την έννοια του άρθρου 87, παράγραφος 1, της Συνθήκης ΕΚ.
2)
Η Επιτροπή φέρει, πέραν των δικών της δικαστικών εξόδων, και τα έξοδα των προσφευγουσών.
3)
Το Βασίλειο της Ισπανίας φέρει τα δικαστικά έξοδά του.